फिलिप ह्यूज
फिलिप जोएल ह्यूज (३० नोभेम्बर १९८८  – २७ नोभेम्बर २०१४) एउटा अस्ट्रेलियन क्रिकेट खेलाडी हुन् । उनी बायाँ हाते शीर्ष क्रमका ब्याट्सम्यान थिए जो अष्ट्रेलियाकातर्फबाट अन्तर्राष्ट्रिय क्रिकेटमा खेल्ने गर्दथे । उनले आफ्नो टेस्ट क्रिकेटको सुरुवात सन् २००९ मा २० वर्षको उमेरमा गरेका थिए ।

अन्तर्राष्ट्रिय क्यारीयर 
उनी अस्ट्रेलियाका एउटा राम्रा ब्याट्सम्यान थिए जसको प्रमाण उनले आफ्नो क्रिकेट जीवनको दोश्रो टेस्टमै दिएका थिए जब उनले दक्षिण अफ्रिका को बिरुद्ध डरबन को  तेज रफ्तार पिचमा मात्र २० वर्षको उमेरमा आफ्नो पहिलो शतक (११५ रन) बनाएका थिए । यस शतकले ह्यूजलाई अस्ट्रेलियाको सबैभन्दा कम उमेरमा शतक हिर्काउने खेलाडीको सूचीमा राखेको थियो । त्यसै म्याचको अर्को इनिङमा उनले फेरि शतक (१६० रन) बनाए जसको मद्दतले अस्ट्रेलियाले दक्षिण अफ्रिका जस्तो प्रतिद्वन्दीलाई १७५ रनको फराकिलो अन्तरले पराजित गरेको थियो । ह्यूज क्रिकेट इतिहासमा सबैभन्दा कम उमेरमा टेस्ट क्रिकेटको दुवै इनिङमा शतक बनाउने खेलाडी बन्न पुगे। सन् २०१३ जनवरी ११ मा ह्यूजले आफ्नो पहिलो एकदिवसीय अन्तर्राष्ट्रिय क्रिकेटमा श्रीलङ्का को बिरुद्ध शतक बनाएर क्रिकेट इतिहासमा अस्ट्रेलियाको तर्फबाट खेल्दै आफ्नो पहिलो एकदिवसीय अन्तर्राष्ट्रिय म्याचमा शतक बनाउने पहिलो खेलाडी बने ।

मृत्यु 
सन् २०१४ नोभेम्बर २५ मंगलवार सिड्नीको एसजीसी क्रिकेट मैदानमा घरेलु क्रिकेट शेफिल्ड शिल्ड प्रतियोगितामा साउथ अस्ट्रेलिया र न्यु साउथ वेल्सको म्याचमा ह्युज ६३ रन बनाएर खेल्दै थिए जुन बेला उनलाई शन एबटको बाउन्सरले घांटीमा लाग्न पुग्यो र तत्कालै उनी अचेत भएर लडे र बेहोस भए । उनलाई अस्पताल लगियो र त्यहाँ उनको गहन चिकित्सा विभागमा शल्यक्रिया गरियो । २०१४ नोभेम्बर २७ तारिखमा निधन भएको थियो । सन् २०१४, डिसेम्बर ३ तारिखमा उनलाई गृहजिल्ला म्याक्सविल, अष्ट्रेलियामा अन्तिम संस्कार गरियो ।  सन् २०१४ नोभेम्बर २७ मा अचेत अवस्थामै उनको मृत्यु भयो ।

खेल जीवन

टेस्ट क्रिकेट

प्रत्येक टिम विरुद्ध प्रदर्शन

टेस्ट शतक

एकदिवसीय अन्तर्राष्ट्रिय

एक दिवसीय अंतर्राष्ट्रीय शतक

सन्दर्भ सामग्री

बाह्य कडीहरू

 
 

अस्ट्रेलियाली क्रिकेट खेलाडीहरू
विकिथन-४ मा बनाइएका वा सुधारिएका लेखहरू
सन् १९८८ मा जन्म